Griet skryf Standerd Vyf – Griet
Griet skryf Standerd Vyf
Posted on November 19, 2015Februarie 10, 2017 by Griet	Dis presies so. Die titel, bedoel Griet. Vanwaar hierdie nuwerwetse gewoonte dat alles “grade” is? Elke keer as iemand haar vra in watter graad haar kinders is, moet sy eers wiskunde doen. (en dan tel sy sommer vinnig op haar vingers.)
Vir wiskunde het sy hoegenaamd geen respek nie. Dis ‘n abstrakte wetenskap wat “raai-raai riepa” al om sy eie passer-gaatjie speel, en die doener is heeltyd die fool wat die antwoorde moet uitdink. Nee wat. Vir al daai moeite word Griet liewer ‘n skryfster, want ten minste kan jy die leser histeries maak en n storie eindig sonder ‘n eintlike einde. Vat so vir diegene wat dink dis slim om ander mense heeltyd te beindruk met vrae sonder tal .Almal weet malmense kan aanhou met “wat is”, as genie’s al wil selfmoord pleeg.
Die afgelope drie weke is Griet se aanwesigheid in die huishouding ‘n wonderwerk. Want sy eet, slaap, bad en bid Wiskunde. Iemand, êrens in donker Afrika, het dit goedgedink om graad sewe’s te lei in die kuns om die bestaan van x, y of z te verklaar. Sommer kwadraat verklaar.Dis eintlik net ‘n verskoning om kinders op te lei in toorkuns. En die sogenaamde dommes te diskwalifiseer vir hierdie tydlose beroep. Die pastorie is sonder ‘n pastoor. Lodewyk se kantoor word bedryf sonder ‘n sekretaresse. Die hele gesin is in onmin. Hoekom?
Kort-om. Wiskunde-ekstra klasse. Griet se eks-Gert betaal, en Griet verskaf vervoer. Maandae tot Saterdae, en die tweeling leer somme doen. Die juffrou word mal, die ma se senuwees konk in, die pa se bankrekening loop leeg, en die kinders word deurmekaar. Flippen totaal en al onveranderlik gekonfoes. Veral as hulle agtuur in die aand nie kan slaap nie, omdat hulle wonder wat “veranderlikes en onveranderlikes” is.
Wel, hierdie hele palawa het Griet tot een ding aangespoor. Sy het opnuut besef dat haar talente in die taalkundige afdeling hopeloos ontgin is, en dat dit waarskynlik die geval met haar nakomelinge ook is. Wat impliseer dat Griet behoort te doen wat sy al lankal voel sy moet. Sy gaan nou leer Zoeloe lees. Al kan niemand behalwe ‘n Zoeloe dit uitspreek nie, sal sy dit wragtag kan verstaan.
Van volgende week af leer elke lid in hierdie huishouding ‘n nuwe taal aan. En Lodewyk? Hy praat in alle geval Alien en speel rekenaar-oorlog. Hy is reeds op ‘n nuwe planet.
Als beter as somme.
Share this:E-posShare on TumblrDrukLike this:Like Loading...	Artikelnavigasie
← Griet neem Waarnemingskunde 101	2 thoughts on “Griet skryf Standerd Vyf”	rondomtaliedraai sê:	November 19, 2015 om 6:00 nm	hehehe ek hou van mense wat Allien praat!
Antwoord	HesterLeyNel sê:	November 23, 2015 om 7:45 vm	Ag nee, nie Lodewyk ook nie! Die rekenaar-oorlog bedoel ek. Algebra – kyk na die fb message wat ek vir jou gestuur het.
November 2015 Mei 2015 April 2015 Januarie 2015 Desember 2014 Authors Bladsye	GRIET